ESPAI MULTIAVENTURA: 12/04/2013\n55 RAL.LI DEL CEC 07/04/13\nEl passat 7 d'abril es va concloure la temporada de curses d'esquí de muntanya amb la disputa de la darrera prova del calendari. Enguany el Ral·li del CEC, era el Campionat de Catalunya per Equips. Arribem dissabte a la tarda a Salardú just a la hora del briefing. Ha estat nevant durant tota la jornada, però malgrat les inclemències meteorològiques, la organització ha traçat un itinerari segur i atractiu, lluitant contra unes condicions duríssimes i amb escassa visibilitat, cosint la muntanya amb banderoles per que estigui ben senyalitzat en cas que l'endemà continuï el mal temps.\nA la reunió informativa cel·lebrada al Pavelló Esportiu de Salardú, ens van explicar els detalls de la cursa, reduint el traçat per risc d'allaus i desestimant la pujada al Tuc de Parros, eliminant els trams mes tècnics i exposats. El traçat 3.000 al final va quedar en 22Km i 2.050m+. El temps de tall 1h45' era a l'inici de la tercera pujada després de portar acumulats 900m+/-.\nDiumenge sota un cel radiant, sortim a les 9h des de Pla de Beret un total de 50 equips. De tots els participants, 34 equips fem l'itinerari llarg. La qualitat i quantitat de la neu son immillorables. Avui ens treurem l'espina dels diferents caps de setmana de competició on van anul·lar la Open Vall Fosca i al Campionat d'Espanya a Cerler on vam tenir un problema amb el cotxe i vam poder prendre la sortida.\nL'itinerari constava de 4 pujades i baixades. La primera pujada ens portava fins el Tuc deth Miei (+400m), i l'Enric ha premut l'accelerador com la gran majoria de companys, forçant el ritme per assegurar el tall horari. Ràpidament hem baixat fins el Bosc de Parros, on hem iniciat el segon ascens vers el Cap dels Closos (+500m) plegats amb l'Oscar Anguera i en David Palos, que han arribat uns metres per davant nostre a dalt.\nCal dir que amb el nou material, he millorat ostensiblement els temps de cada transició. El descens l'hem fet per sobre el curs de l'Arriu de Parros, on he patit una arrebossada per la neu, encara que he tingut temps per recuperar les posicions perdudes. En un punt concret, hem començat a fer la tercera pujada amb uns 15' minuts de marge pel tall horari de l'itinerari llarg. La zona boscosa i el traçat molt atractiu, ens ha dut prop del Serrat dels Cardigassos (+550m.).\nUna vegada a dalt ens hem separat dels companys de batalla, arriscant durant el descens fins el mateix punt on hem posat pells prèviament, malgrat la neu ja s'estava transformant. L'últim obstacle a salvar era l'ascens més llarg, de nou fins el Cap dels Clossos (+550m.). L'Enric ha passat davant posant el ganxo i ha servit per marcar un ritme constant que ha servit per guanyar un parell de posicions a la general.\nEl descens final fins a meta ha estat quasi en línia recta seguint la traça dels companys que anaven per davant. Resumint, hem fet 12ens al Campionat de Catalunya amb unes condicions de neu i qualitat excel·lents. En total han estat 2.050 metres positius en 20Km invertint 3h27' en un dia radiant i un sol que escalfava de valent. Tanquem la temporada de curses amb un bon regust de boca.\nFOTOS D'EN ROGER ROVIRA\nPublicat per Espai Multiaventura a 0:13:00 Cap comentari:


EL BLOC D´EDUCACIÓ FÍSICA DEL CEIP F. GRANGEL MASCARÓS: 2015\nAlexia i LLúcia, alumnes de 5éA, comparteixen amb la resta de companys els trofeus que han guanyat en la cursa de Figueroles. Enhorabona campiones!!!\nEl proper 28 d'octubre els alumnes de 5é i 6é curs del Grangel realizaran una jornada d'atletisme en una de les pistes d'Atletisme de Castelló.\nEns acomiadem fins al proper curs navegant. BON ESTIU A TOTHOM!!!\nCloenda del campionat de raspall a Massalfassar\nEls alumnes de 1r i 2n curs han participat en jocs preesportius adaptats a la seua edat en les instal.lacions poliesportives municipals de l'Alcora.\nPreparats per començar les activitats atlètiques a la pista d'atletisme d'Onda\nPROJECTE D'INNOVACIÓ EDUCATIVA "PILOTA A L'ESCOLA". Els alumnes de 4t han participat en la competició de raspall al trinquet d'Onda\nLa nostra escola ha sigut reconeguda novament, per part de la Conselleria d'Educació, Cultura i Esport, com un dels centres promotors de l'activitat física i l'esport.\nSENDERISME AL CASTELL DE L'ALCALATÉN\nEls alumnes de 3r curs practiquen senderisme pels senders del municipi i aprenen a estimar i respectar la natura.\nLa nostra escola ha sigut reconeguda novament, per...\nPROJECTE D'INNOVACIÓ EDUCATIVA "PILOTA A L'ESCOLA"...\nPreparats per començar les activitats atlètiques a...\nEls alumnes de 1r i 2n curs han participat en jocs...\nEns acomiadem fins al proper curs navegant. BON ES...\nEl proper 28 d'octubre els alumnes de 5é i 6é curs...\nAlexia i LLúcia, alumnes de 5éA, comparteixen amb ...


Plana Honorato, Rafel\nPianista, compositor, productor i emprenedor cultural. S’introdueix en el món escènic i audiovisual el 2004 entrant a formar part de l’Institut del Teatre de Barcelona on actualment dirigeix un equip de 28 músics que donen suport als equip docents del conservatori de dansa, les escoles superiors d’interpretació, escenografia, direcció i dramatúrgia, així com el conservatori superior de coreografia i pedagogia de la dansa.\nCom a intèrpret i compositor ha realitzat més de 500 actuacions a Europa i Estats Units, tant en grans teatres o festivals com en petits auditoris. També ha composat i produït la banda sonora de més de 30 projectes audiovisuals (llargmetratges, curtmetratges, sèries de TV i publicitat).\nCom a emprenedor cultural, ha creat i impulsat diferents festivals i projectes de promoció de la cultura, tant amb empreses privades com en col.laboració amb institucions públiques.\nEl 2013 funda i dirigeix el desenvolupament de PaperQ, app per a ipad amb experiències interactives destinades a enriquir les estratègies de marketing de projectes culturals, formant part de la carrera pels Òscars d'Aquel no era yo i d'Enric V al Teatre Lliure.


La Comissió europea estudiarà la fiscalitat dels treballadors desplaçats | UGT Catalunya\nLa Comissió europea estudiarà la fiscalitat dels treballadors desplaçats\nCada dia és més habitual que ciutadans de la UE busquin feina en un Estat membre diferent del seu, un fet que provoca l’aparició de problemàtiques i desajustos entre treballadors autòctons i forans. La mobilitat dels treballadors és un dels temes als quals la Comissió Europea dedica majors esforços i polítiques, ja que ho considera un element clau per a la recuperació econòmica.\nPer aquesta raó, la Comissió examinarà a fons la fiscalitat que apliquen els seus membres a treballadors de la UE que no són d’aquell país. Això és degut a que les autoritats europees han detectat diferencies en els impostos pagats per uns i altres treballadors, cosa que suposa una violació dels drets del ciutadans de la UE, segons els quals han de ser tractats amb les mateixes condicions que els nacionals. Quan la Comissió detecti irregularitats, en un primer moment donarà un avís al país en qüestió, i si la irregularitat perdurà imposarà sancions.\nAmb aquesta mesura, la UE espera garantir el igual tracte als ciutadans de la UE quan treballin en un Estat membre que no sigui el seu, i facilitar així, per a les persones que ho vulguin, la lliure circulació cap a regions on hi hagi una major demanda de llocs de treball.


El Pare Noel i els Reis Mags al Poble Espanyol ~ Temps de música, Temps d'espectacle\nEl Pare Noel i els Reis Mags al Poble Espanyol\ndivendres, de desembre 09, 2016 Temps de música, Temps d'espectacle No hi ha comentaris\nEl Poble Espanyol rep la visita del Pare Noel i dels Reis Mags\nDel 8 a l’11 de desembre nens i adults podran viure el Nadal per avançat amb la Casa del Pare Noel,;que obrirà les seves portes per tots aquells que el vulguin conèixer i li vulguin donar la carta personalment; el Tió, pessebres vivents, màgia, mercat nadalenc, tallers i animacions diverses... i el Poble especialment decorat per a l’ocasió!\nDel 23 de desembre al 5 de gener el recinte continuarà immers en l’ambient nadalenc més tradicional i oferirà la possibilitat de conèixer el Món Màgic dels Reis Mags, fer tallers, gaudir de la zona de jocs i de diverses actuacions.\nEl Poble Espanyol recrearà aquest proper mes de desembre l’ambient nadalenc més entranyable amb una sèrie d’activitats per a tots els públics pensades perquè grans i petits gaudeixin del Nadal des d’abans que comencin les festes.\nTambé hi haurà mercat de Nadal, el Tió, un espectacle de màgia i, a més, nens i nenes podran fer tallers amb els quals aprendran a fer un arbre i una postal de Nadal. Com no podia ser d’altra manera, també hi haurà representacions de pessebres vivents (el de Martorelles el 10 de desembre i el de Sant Feliu de Llobregat l’11 de desembre).\nTot això, acompanyat d’animacions diverses durant els quatre dies i amb el Poble decorat especialment per a l’ocasió.\nEl Pare Noel donarà pas als Reis Mags Però això no és tot! A partir del 23 de desembre i fins al 5 de gener, el Poble continuarà oferint propostes nadalenques per a tota la família. Nens i nenes podran lliurar la carta a la casa dels Reis Mags.\nA més, hi haurà una zona de jocs infantils i un arbre màgic perquè els nens i nenes més petits deixin els seus xumets. També es faran tallers i actuacions de dansa, música, màgia...\nDel 8 a l’11 de desembre Horari: D’11 a 21 hores\nDel 23 de desembre al 5 de gener Horari: D’11 a 18h\n6€ per a residents a Catalunya (a taquilla)\n5€ (entrada anticipada online)\nGratuït per a nens fins a 4 anys\nPosted in: Esdeveniments, Noticies\nDoble programació a El Maldà\nSik Sik y Otros al Teatre Akadèmia\nConcert A Grup Vocal\nFunció Cap d'any amb Scaramouche\nEl Circ Raluy Legacy al moll de la Fusta\nEls Reis Mags al Poble Espanyol\nMaria del Mar Bonet, 50 anys d'escenaris\nGuanyadors Premis Butaca\nActes organitzats per Amics de la Gent Gran\nNora, a la Sala Àtrium\nAstronautes... al Club Capitol\nMagnífica iniciativa del grup El Partiquí\nHomenatge Bigas Luna al Texas\nActe solidari Humor por Amor\nFlor de nit, al Almeria Teatre\nPresentació sèrie contes per a infants a partir de...


Sants-Montjuïc acull el darrer cros escolar d'aquest any .\nSants-Montjuïc acull el darrer cros escolar d’aquest any\nHome / Esports Individuals / Atletisme / Sants-Montjuïc acull el darrer cros escolar d’aquest any\nEl Parc Font de Montjuïc va acollir diumenge la segona cursa de la Challenge de cros de Barcelona. El CEEB va celebrar el 12è cros de Sants-Montjuïc, on van participar centenars d’atletes de totes les categories escolars. Des dels més ganàpies, fins als més petits.\nAl voltant de 700 corredors i corredores van participar en aquest cros. Les curses van començar a les 10 del matí amb un circuit ubicat davant d’espais emblemàtics de la ciutat. Des del pavelló Mies van der Rohe fins a les torres Puig i Cadafalch i el Museu Nacional. Un cop finalitzada la cursa, medalles als primers classificats i classificades. Però abans de marxar, un lot d’obsequis per a cadascun dels participants i una tassa de caldo Aneto. També una peça de fruita, gentilesa de La Boqueria i Peras Rincón de Soto.\nAquest segon cros de la temporada va tornar a comptar amb un suport col·lectiu. El Districte de Sants-Montjuic, d’una banda; la UE Sants i l’Escola Proa d’altra. També van acompanyar la jornada els patrocinadors i col·laboradors habituals de la Challenge. Pel que fa a la música, l’Acadèmia Dj Plastic va amenitzar tota la matinal. Finalment, resultats de la competició de forma immediata a un sol click. A través de l’APP d’El Consell!\nEl CEEB tanca el primer trimestre atlètic amb una bona acollida d’infants, joves i famílies. I una nova injecció de recaptació benèfica per ADIA: l’ONG d’El Consell.\nEl Col·legi Sant Miquel acull la segona jornada de Tutors de Joc del CEEB


Agriturismo Al Picchio Ala Itàlia - Ofertes d'hotels amb els MILLORS DESCOMPTES EN LÍNIA\nContrada Sdruzzina 20, Ala, Ala, Itàlia, 38061 - Veure al mapa\nMés informació sobre Agriturismo Al Picchio\nDissenyat tant per oci com per negoci, Agriturismo Al Picchio està situat idealment a Ala; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Ala. A l'hotel s'hi pot gaudir d'unes comoditats de primera classe com instal.lacions per a minusvàl.lids, àrea de TV/saló compartit.\nA més, totes les habitacions ofereixen una gran varietat de comoditats com ara calefacció, escriptori, aparell de televisió LCD/pantalla de plasma, articles de tocador, plat de dutxa per satisfer els clients més exigents. L'hotel ofereix una excelent varietat d'instal.lacions d'oci, incloent jardí. Les seves instal.lacions de primera i una situació excelent fan de Agriturismo Al Picchio la base perfecta per a gaudir de la seva estada a Ala.\nCal informar l'establiment de l'hora d'arribada prevista amb antelació. Podeu fer servir l'apartat de peticions especials en fer la reserva o posar-vos en contacte amb l'establiment. Cal que informeu el Agriturismo Al Picchio de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Avui Gabriel Ferrater compleix 90 anys. La literatura catalana ens va donar a conèixer Gabriel Ferrater, i la seva mort ens va deixar una obra poètica breu però intensa. Podríem pensar que amb la seva absència s'ha creat un silenci en les lletres catalanes, però la seva veu que ha nascut en cadascun dels seus poemes i que ha anat creixent ha trencat aquest silenci. I ell ha esdevingut EL POETA, el nostre POETA. Vull dir que ell, a través del llenguatge, ple de dobles sentits i amb missatges que cal desxifrar llegint una i una altra vegada, amb calma, cada vers ,ha creat una poètica: la ferratariana. I aquesta veu, pòstumament, ha anat creixent fins arribar als nostres dies. I avui, moltíssims joves poetes el llegeixen, rellegeixen i l'admiren perquè el què va escriure no ha mort, sinó que viu entre nosaltres, els amants de les lletres, de la poesia, de la nostra poesia. I Ferrater ha contribuit a forjar la nostra tradició literària contemporània. Hi ha un abans i un després de Gabriel Ferrater. Així que celebrarem tots els aniversaris que calguin perquè ningú no s'oblida d'ell ni encara menys de l'herència cultural catalana que ens ha deixat i que ara ens pertany, i pertany a tot aquell lector o lectora que el vulgui descobrir i se'n vulgui enamorar. I per a cloure aquest aniversari, li faig un regal: un poema que m'agrada particularment perquè el trobo molt bonic. Feliç aniversari Gabriel, i per molts anys més que visqui la teva memòria i la teva veu.\nUn bon merescut homenatge.\n20 de maig de 2012 a les 9:50\nA QUANTS POETES EM OBLIDAT? TAN BONS COM ELL....LA MEMORIA QUINA FRAGILITAT\n20 de maig de 2012 a les 19:43\nTens raó Montse.\nOliva sí que s'han oblidat molts poetes, per sort n'hi ha que tenim memòria i la mantenim viva.\n20 de maig de 2012 a les 19:45\nhelena arumi ha dit…\nHem de mantenir vives les nostres arrels, els nostres poetes i escriptors. Amb petits grans homenatges com aquest és fa una gran tasca de difusió pels lectors més joves. Les persones continuen vives en la seva obra i una espurna de goig s'encén cada cop que llegim als nostres poetes morts.\n20 de maig de 2012 a les 21:56


Seguint a la pandèmia arriba el Canari Escampat - Francesc Nolla.\n23 maig Seguint a la pandèmia arriba el Canari Escampat\nPosted at 20:05h in Oest Americà\tby\tFrancesc Nolla\nEstava repassant les notícies de diverses fonts a l’Oest Americà, quan he ensopegat amb aquesta notícia. Aviso, no té res a veure amb el turisme o els viatges, però tan per l’espectacularitat com per molts altres factors, m’ha semblat important destacar-la.\nUn grup de criminals nigerians anomenats “Canari Escampat” (Scattered Canary) han aconseguit robar via ciberatacs, robatoris de dades i trucades telefòniques milions de dòlars de l’estat de Washington (i possiblement altres), destinats a subsidis de persones afectades per la crisi de la Covid-19. A més de la pèrdua de diners, això ha provocat importants retards en futurs pagaments a persones necessitades de les ajudes. Recomano llegiu la notícia, té molt de suc (que es deia abans).\nBé, la primera conclusió és que no som en front d’uns imitadors de Robin Hood.\nLa segona, és que el grup té l’origen i opera en zones d’Àfrica, amb poc o nul control per part de l’estat nigerià (o altres). Hi ha zones del món que ja no són Terra Incognita, però s’hi assemblen i s’hi comporten com a tal.\nTercera: sembla que el món després de la pandèmia serà un altre (o això ens diuen), però de moment, el virus ha arribat precedint altres malures que han prosperat en la desgràcia, com sempre ho han fet, des de temps immemorials.\nSegur que se’n poden derivar altres conclusions. Però a mi el que em ve al cap, és que caldria pensar menys en termes d’optimisme màgic (junts ho superarem, reinventem-nos, tornarem a viatjar!) i més amb realisme i anàlisi, fent preguntes: hem fet res malament? caldria canviar alguna cosa? Què podem fer per evitar altres crisis (com puguin ser altres virus o el repetit canvi climàtic)? Els “dolents” segueixen aquí, i les epidèmies, els lladres… són com la febre, que ens fa mal de cap i ens aixafa, però ens adverteix d’una malaltia. Per molts genials i simpàtics que siguem com a societat, per molt que ens animem, sense una mica més de realisme, anàlisi, esforç, treball… ens seguiran arribant virus i els estafadors ens deixaran pelats. I sense viatges i turisme, es clar.\ncovid19, estafa, turisme, viatges, washington


Inici > Ministeri > Directori > Seus del Ministeri de Política Territorial y Administración Pública > Manuel Cortina\nDes de l’any 1986, la Secretaria d’Estat per a l’Administració Pública, fins aleshores dependent del Ministeri de la Presidència, va estar adscrita al Ministeri d’Administracions Públiques i es va instal•lar en la seu de María de Molina.\nEn aquest edifici del complex Eurocis, el Ministeri disposa, actualment, de les plantes tercera a novena; d’una zona de la segona planta; parcialment, dels soterranis primer i tercer, destinats a aparcament; del soterrani quart, on es troba situat l’Arxiu de la Direcció General de la Funció Pública i d’una planta baixa, amb accés directe des del carrer de María de Molina, 50, on està instal•lat el Centre d’Informació Administrativa.\nEn aquest edifici es troben ubicades les direccions generals de la Funció Pública, de Modernització Administrativa i d’Inspecció, Avaluació i Qualitat dels Serveis, dependents de la Secretaria General per a l’Administració Pública; la Subdirecció General de Tecnologies de la Informació i Comunicacions; així com una Oficina de Registre General del Ministeri i personal delegat, dependents de la Subdirecció General d’Oficialia Major, adscrites ambdues subdireccions generals a la Direcció General de Recursos Humans, Programació Econòmica i Administració Perifèrica, adscrita al seu torn a la Subsecretaria del Departament.


El treball del compositor de Chella, Jose Miguel Fayos Jordan, recollit en un CD | L'Informador\nEl treball del compositor de Chella, Jose Miguel Fayos Jordan, recollit en un CD\nPublicat a 13 de març de 2015 el 8:30. Escrit per Juan Antonio Cloquell\nL’Orquestra de Vent del Conservatori Professional de Música de Xàbia ha debutat en el món discogràfic amb la gravació del cd “Del color de les marees”, que inclou la peça del compositor de Chella i professor del centre, José Miguel Fayos Jordan, que es va estrenar al municipi dins dels actes commemoratius del 400 aniversari de la concessió del títol de ciutat. L’obra, dedicada a Xàbia, s’inspira en les pintures que va realitzar Sorolla durant els seus estius a la població i també, en les emocions i sentiments que aquests mateixos paisatges han despertat en el seu autor.\nLa versió registrada està dirigida per José Rafael Pascual Vilaplana i ha comptat amb l’ajuda de músics de gran prestigi com Johan de Meij i Andrés Valero. Tant la caràtula com les imatges que acompanyen aquest treball són obra de Sorolla i han estat cedides desinteressadament per al disseny pel Museu Sorolla de València.\nEl CD es compon de 4 obres: “La Cimera de Masada”, obra guanyadora del II Concurs de Composició per a Banda Simfònica Ciutat de Torrevella 2004;\n“Ecos d’un món distant”, guardonada amb el primer premi en el I Concurs Iberoamericà de Composició per a Banda Vila d’Ortigueira; “Cantares de la Nova Terra”, escrita en commemoració del 400 aniversari de la Carta Pobla de Chella; i “Del Color de les Marees”, en commemoració dels 400 anys de la concessió del títol de Vila a Xàbia.


El curs estable de Música Tradicional i Popular es desenvolupa a Tortosa, amb seu a la Casa de la Música. Té una durada de 10 mesos, d’octubre a juny, i contempla dues línies d’ensenyament: Pla Lliure i Pla Formatiu de l’AMTP (l’únic centre que actualmente imparteix aquest pla al sud de Catalunya).\nL’oferta pedagógica contempla les assignatures de Cant, Guitarra i instruments de pua, Dolçaina, Tarota, Gralla, Percussió, Acordió Diatònic, Sac de Gemecs, Violí i Viola de Roda; juntament amb teòriques com Llenguatge Musical, Arranjaments, Folklore, Dansa, Etnomusicologia com a matèries de context.\nL’alumnat, integrat dins l’Escola Municipal de Música de Tortosa, pot optar a l’obtenció dels diplomes de l’Aula de Música Tradicional.


Imatge d'arxiu de Pedro Sánchez durant el debat d'investidura el 22 de juliol del 2019.\nActualitzada 29/08/2019 a les 11:10\nEl president del govern espanyol en funcions, Pedro Sánchez, ultima un document amb 300 propostes com a base per un acord programàtic que serveixi per a negociar la investidura. Segons fonts socialistes, el secretari general del PSOE presentarà la proposta oberta de «programa comú progressista» el 3 de setembre i inclou mesures d'ocupació i pensions, feminisme i desigualtat social, emergència climàtica o cohesió territorial, entre d'altres. Les mateixes fonts apunten que les propostes es basen en els documents que el PSOE va presentar el 18 de juliol i també les últimes presentades per Unides Podem, el 20 d'agost, a més de les proposades per organitzacions de la societat civil, amb qui Sánchez s'ha reunit.\nEl document assumeix i fa pròpies la major part de les propostes d'Unides Podem i de les organitzacions i experts de la societat civil. De totes maneres, es tracta d'una proposta oberta a debats i que podria ser ampliada i millorada en les converses que s'han de produir aviat, abans de la segona sessió d'investidura.\nEl PSOE ha manifestat que vol un govern progressista al més aviat possible i fa una crida perquè «tots els progressistes» deixin enrere «el bloqueig» i obrin pas a un «període d'avanç social, neteja i convivència».\nComenta el contingut : Sánchez presentarà dimarts un document amb 300 propostes per a negociar la investidura


Agenda | Joves | Ajuntament de Barcelona\nEl Festival Barcelona VisualSound premia els seus guanyadors\nDivendres 24, el Boca Nord acull l'acte de cloenda del festival, en què es projectaran i premiaran les obres guanyadores del certamen, fetes per creadors joves de la ciutat.\n13ª Mostra d'art efímer al carrer "Perpetracions"\nL'1 de juny, la Rambla Guipúsca s'omple d'intervencions artístiques amb un eix temàtic: els sentits i com, a través d'ells, experimentem el món que ens envolta.\nTrobada de gamers Comando DS\nDissabte 25 de maig, la comunitat d'aficionats als videojocs Comando DS es reunirà a l'Espai Jove La Fontana per competir en partides multijugador. T'hi apuntes?\nEl Teatre Gaudí et convida a gaudir d'aquesta comèdia sobre tres joves que, farts de ser uns fracassats, aspiren a ser famosos com els Manel. Imprimeix aquí un val de descompte del 40% sobre el preu de l'entrada!\nPropers concerts a l'Espai Musical La Bàscula Tecno-pop, hip-hop, flamenc, pop alternatiu, punk-metal, rock... si no pots viure sense música, passa't per La Bàscula i descobreix els seus concerts i tallers.\nMercat solidari, reggae i batucada al Palau Alòs\nEl cap de setmana, el casal organitza un mercat de roba benèfic per ajudar a infants de Nairobi. A més a més, divendres 24, acull un doble concert de Shakti I&I i La Banda Mandanga que et recarregarà d'energia!\nMarroc i República Dominicana, del barri a l'origen\nDijous 23, s'inaugura la Mostra de Turisme Juvenil de Barcelona. L'acte inclou una xerrada en què nadius del Marroc i la República Dominicana et descobriran les meravelles i secrets que amaguen els seus països.\nL'OFFF, altaveu de la creativitat\nGmunk, Michael Rock i Jessica Walsh són alguns dels artistes que veureu al Festival Internacional de la Cultura i l'Art Digital, l'OFFF, al Disseny Hub Barcelona.\nConvocatòria MercaTeatre 2013\nEn la seva 16a edició, la Fira de Teatre i Animació de Sant Martí ens convida a un nit carregada de propostes escèniques. Si vols participar com a artista, presenta la teva proposta abans del 31 de maig!\n4a edició del Tallers Oberts Barcelona\nArtistes i artesans de diversos districtes obren les portes dels seus tallers als ciutadans. Una bona oportunitat per entrar, descobrir i gaudir d'aquests tallers que la resta de l'any no solen estar oberts al públic.


Una imatge sobre nutrició al Perú guanya el II Concurs de Fotografia Científica a les Xarxes Socials - URV Activ@\nLa imatge d’uns nens peruans menjant hidrats de carboni ha estat la guanyadora del II Concurs de Fotografia Científica a les Xarxes Socials, al qual s’hi podia participar a través d’Instagram. L’autora és Sabina López Toledo, estudiant de doctorat en Biomedicina al grup de recerca NUTRISAM - Nutrició i Salut Mental de la URV. La fotografia la va fer durant el treball de camp de la tesi doctoral on avalua l’estat nutricional i cognitiu de la població escolar andina (Perú)\nA la segona edició del Concurs de Fotografia Científica a les Xarxes Socials s’han presentat un total de 40 fotografies -de 21 autors- que fan referència a disciplines científiques i tècniques relacionades amb les activitats d’investigació, innovació o divulgació de la URV, ja siguin fetes dins dels espais de la Universitat o allà on es dugui a terme l’activitat, encara que es realitzi fora de les instal·lacions.\nPer participar en el concurs, els autors han hagut de publicar la fotografia a Instagram acompanyada d’un comentari escrit del fet científic que il·lustra i de l’etiqueta #FotoRecercaURV2016. La guanyadora del premi de 300 euros ha estat Sabina López Toledo, que fa el segon any del doctorat en Biomedicina al grup de recerca NUTRISAM – Nutrició i Salut Mental de la URV. La seva tesi avalua l’estat nutricional i cognitiu de la població escolar andina (Perú).\nLa seva recerca fa una descripció transversal realitzada en dos districtes de la província de Cuzco, Perú: el districte de Ccorca, ubicat en una zona rural d’extrema pobresa que compta amb un programa d’intervenció nutricional estatal i el districte de Cuzco, ubicat en una zona urbana en vies de desenvolupament que travessa per un estat de transició socioeconòmica i nutricional i que no compta amb cap programa d’intervenció nutricional.\nL’objectiu d’aquest concurs és donar visibilitat a la recerca que es fa des de la URV i als seus protagonistes, així com fomentar la participació de les comunitats virtuals de la URV a les xarxes socials.\nConcurs “URV 25è aniversari”\nPer la seva part, el concurs de fotografia “URV 25è aniversari” ha estat declarat desert. El jurat ha pres aquesta decisió després de valorar les 26 propostes d’imatges, muntatges o dissenys que han presentat 9 autors diferents. Les bases del concurs indicaven que tindrien especial rellevància aquelles fotografies que fessin referència al 25è aniversari de la institució, que se celebra durant el curs 2016-2017, o a la seva trajectòria. L’objectiu era trobar una imatge que avalés la feina feta en aquest temps i que mostrés la URV com una universitat del sud de Catalunya amb visió internacional.\nArxivat a: ComCiència, Comunitat URV, Recerca\nAmb les etiquetes: concurs fotogràfic, nutrició, NUTRISAM - Nutrició i Salut Mental, Perú, tesi doctoral


Més de 500 inscrits a l'Ultra Trail de la Serra del Montsant – Cornudellaweb / PrioratDigital / Segle21.cat\nDesprés de més de dos mesos d’aturada, el Circuit trailSERIES Costa Daurada torna en escena el proper 18 d’octubre amb la disputa de la penúltima prova puntuable del campionat. No serà una jornada qualsevol, ja que aquesta setena cita del calendari s’integra en el marc de la Ultra Trail de la Serra del Montsant (UTSM), on ja han confirmat presència més de 500 corredors.\nLes dues curses del Circuit trailSERIES Costa Daurada tindran sortida i arribada a la localitat de Cornudella de Montsant. La carrera més llarga constarà de 26 quilòmetres (1.075m+); i la més curta de 10,5 (356m+).\nA hores d’ara no hi ha cap campionat decidit, si bé en el circuit de 21km femení Nuri Fortuny té la victòria final a l’abast. En la mateixa distància, però en categoria masculina, Octavi Fossas defensarà liderat davant el seu company d’equip Eloi Ortiz; mentre que en el circuit de 10km resta obert el duel entre Salva Martí i Mikel Besora i entre Edurne Zazpe i Lourdes Cayetano. Moltes emocions ens esperen a Cornudella de Montsant.\nLes dues curses del Circuit trailSERIES Costa Daurada romandran amb les inscripcions obertes fins el dimarts 7 d’octubre al web http://www.naturetime.es. També existeix la possibilitat d’apuntar-se a la botiga evaSion Running Reus amb un 15% de descompte.\nUna UTSM amb la prova reina i tres recorreguts més vàlids per diferents campionats\nLa Ultra Trail de la Serra de Montsant tindrà per primera vegada quatre curses paral·leles. La prova reina, la que dóna nom al certamen, consta de 100 quilòmetres, 4.000 metres de desnivell positiu i té un temps de límit de 24 hores per realitzar-se. A més, puntua 3 punts per The North Face-Ultra-Trail Mont-Blanc 15’.\nPer longitud del recorregut, la segona prova és la HalfTSM, de 44 quilòmetres i 2.025 metres de desnivell positiu. Enguany, és una de les curses que pertanyen a la recent estrenada Copa Catalana de Curses de Resistència de la FEEC.\nLes altres dues curses, de 26 i 10 quilòmetres respectivament, pertanyen al Circuit trailSERIES Costa Daurada 2014. La cursa curta és la novetat d’enguany.\nTotes les quatre proves comencen i acaben a Cornudella de Montsant, excepte la HalfTSM, que tindrà la sortida a la població de Cabacés.\nLloc: El Teatre La Reinaxença – Cornudella de Montsant\nLloc: Oficina d´informació turística (inici cursa) – Cornudella de Montsant\nControl de material TSM: 09:05h a 09:40h.\nSortida TSM: 09:30h.\nTancament META TSM: 12:30h\nLloc: Lo Refugi – Cornudella de Montsant\nLloc: Oficina de información turística – Cornudella de Montsant\nTancament META HALF: 00:00h – Cornudella de Montsant\nTancament META UTSM: 09:00h – Cornudella de Montsant\nCarles X. Cabós 6 d'Octubre de 2014 Atletisme, Cornudella, Priorat, Ultra Trail, UTSM\nAnterior Entrada anterior: El Club Futbol Sala Cornudella debuta amb derrota a Capçanes (8-6)\nSegüent Entrada següent: Xerrada "El pas de la Guerra Civil pel Priorat" a la Biblioteca Pública de Tarragona


25 setembre 2020 12:39\nLa caiguda en picat de la imposició de multes per mal estacionament a Palma ve lligada, paradoxalment, a un augment visible de les infraccions de part dels conductors i d'una apatia preocupant dels agents per fer complir les normes. Per molt que diguin des de l'Ajuntament, la ciutadania constata dia a dia que s'ha llançat la tovallola pel que fa a ordenar el trànsit segons les normes de circulació i el sentit cívic. Es consenten tota mena d'abusos, des de conduir a la llum del dia motocicletes sense casc a aparcar vehicles en doble i fins tot en triple fila. Els vespres de Palma són un malson provocat per les motos amb tub d'escapament lliure i els cotxes fent competicions de velocitat pels carrers de la ciutat. Les zones VAP han resultat ser un fiasco de primera magnitud per «l'element dissuasori» que implicaven al seu naixement, mentre que el servei de transport urbà continua sent el mateix, és a dir, un mitjà poc eficaç i fiable. La qüestió circulatòria i l'incivisme que d'ella es desprèn du camí de convertir-se en l'herència més negativa del batle Fageda en la construcció d'una ciutat amable. Però el més lamentable és que aquest fracàs és conseqüència de la debilitat política per fer complir les ordenances tant als infractors com als agents contractats per fer-ho, per molt que es vulguin camuflar els despropòsits en què «les prioritats de la policia han canviat» o que ara es miren altres coses, com la «fluïdesa» en la circulació.


8 juny, 2019 / 6:00 pm - 8:00 pm\n« Taller de Retrato (I)\nVidencia y Evidencia »\nEl proper dissabte 8 de juny a partir de les 18h, més de 5.000 alumnes d’escoles de música de Catalunya i Balears realitzaran 100 concerts simultanis en aquesta novena edició del Festival SIMFONIC.\nTots els concerts del Festival SIMFONIC es celebren de manera gratuïta i agrupant diferents estils musicals.\nLes actuacions tindran lloc a espais tant singulars com la nostra Nau Bostik a Barcelona, el Pati de les Magnòlies a Girona, el pati del Teatre Kursaal a Manresa, l’Auditori Municipal Enric Granados a Lleida, el Palau Despuig a Tortosa o el CaixaForum Palma a Mallorca entre molts d’altres.\nTambé es podrà escollir entre formacions de caire clàssic (orquestres simfòniques, música de cambra, recitals de piano i cant coral), concerts de swing, grups de jazz, cors de gospel, música electrònica i música tradicional i popular.\nEn aquesta novena edició, el Festival SIMFONIC compta amb l’apadrinament del grup de pop-rock “Els Catarres”, protagonista del videoclip de presentació del Festival. La cançó “Fins que arribi l’alba” sonarà el dia 8 de juny a les 19h de manera simultània a tots els concerts.\nLa iniciativa SIMFONIC és impulsada per l’Associació SIMFONIC, amb l’objectiu de visualitzar la tasca que realitzen les Escoles de Música, entenent l’aprenentatge musical com una inversió en educació i aconseguint que els joves músics siguin els protagonistes.\nActivitat destacada, Música\nCatarres, concerts, música, Simfonic


La àrees verdes i blaves a Barcelona tornen al seu funcionament habitual ! directe!cat\nEconomia Última actualització Dilluns, 3 de setembre de 2007 05:00 h\nDesprés de la gratuïtat a l'agost\nL'Ajuntament de Barcelona ha informat que els estacionaments en àrea verda i àrea blava retornen dissabte, dia 1 de setembre, a la normalitat, després que durant el mes d'agost totes les places d'àrea verda i la major part de les d'àrea blava hagin estat gratuïtes. Això vol dir que la utilització de les places estarà subjecte de nou a les tarifes vigents, en funció de si els usuaris són residents o no i de la zona on es trobin. La majoria de parquímetres que han estat coberts durant l'agost es destaparan durant divendres pel vespre, excepte les màquines situades en zones lliures de pagament els dissabtes i diumenges, que es destaparan durant el cap de setmana.\nbarça, barcelona, catalanisme, gamper, guardia civil, guardiola, joan laporta, millet, unionisme\nTot i la gratuïtat del mes d'agost, les condicions d'utilització pel que fa a l'exclusivitat i preferència per a veïns de l'àrea verda que s'apliquen tot l'any han continuat també vigents durant les setmanes d'estiu.\nPel que fa a l'àrea blava, el 77% de les places han estat gratuïtes aquest mes d'agost i només han seguit funcionant com a zona de pagament les places situades en carrers o zones més cèntrics, les del litoral i les destinades a autocars i autobusos turístics.


L’edició digital, nou sector de LIBER\nImatge d'una edició anterior de la Fira Internacional del Llibre (Foto:LIBER)\nLa Fira Internacional del Llibre LIBER 2011, promoguda per la Federació de Gremis d’Editors d’Espanya, se celebrarà del 5 al 7 d’octubre, al pavelló 6 d’IFEMA-Feria de Madrid, i tindrà Romania com a país convidat. LIBER, en la seva edició número 29, estrena un nou sector, LIBER Digital, una plataforma de trobada entre els continguts, les idees i les tecnologies, que donarà cabuda a totes aquelles empreses dedicades a donar serveis als editors en el entorn digital.\nLes diferents activitats de LIBER Digital intentaran respondre a les necessitats actuals de les editorials davant el repte que plantegen els nous entorns digitals. D’aquesta manera, algunes de les taules rodones i ponències programades són: “EPUB: la millor manera d’arribar a nous mercats i crear millors fonts d’ingressos”; “Com ser un freelancer 2.0 en la indústria editorial”; “Comercialització de continguts fragmentats. L’experiència d’edi.cat”; “Aspectes clau a tenir en compte en la venda de llibres per Internet”; i “Com combatre contra la pirateria i maximitzar els teus ingressos”.\nCom cada any, CEDRO estarà present a la Fira i organitzarà la ponència “Gestió col·lectiva de CEDRO: vies de remuneració per la reutilització de continguts”, el dia 6 d’octubre, a les 11 hores, a la sala 14 del Centre de Convencions Sud.\nEntre les activitats d’aquesta edició també cal destacar dues taules rodones sobre traducció. La primera, el 6 d’octubre, a les 12.30 hores, tractarà sobre els programes de subvencions per a la traducció literària en diversos països de la Unió Europea, organitzada pels Instituts Nacionals de Cultura de la Unió Europea (EUNIC). La segona, el dia 7, a les 12 hores, està organitzada per ACE-Traductores, que presentarà la comissió mixta de traductors i editors com a una fórmula per avançar-se als conflictes.\nLIBER és la plataforma internacional més gran de negoci de la indústria editorial en espanyol, i un punt de trobada professional per a descobrir totes les possibilitats que els mercats emergents internacionals ofereixen a la indústria del llibre.


venda de xalet a Elche-Elx, Perleta Valverde Id:0104271\nAquesta fantàstica vila de luxe, està situat a només cinc minuts de la platja. Amb un bonic jardí gaudir d´una piscina romana passos, prescrit pista de tennis, barbacoa, a més d´una caseta de fusta adaptada a un magatzem.\nLa casa de 200m2 en una sola planta, té una bonica cuina amb forn de llenya i rebost, menjador amb bigues de fusta, quatre dormitoris i dos banys, en perfecte estat i de primera qualitat. Finestres d´alumini, reixes i aire condicionat fred i calor.\nL´exterior és completament pavimentat, a excepció de l´hort i un sostre per a cotxes.


Paisos descentralitzats | Historia | Xuletas, chuletas para exámenes, apuntes y trabajos\nEscrito el 19 de Septiembre de 2016 en catalán con un tamaño de 4,91 KB\n- FONAMENTALISME ISLÀMIC:\nMoviment religiós i polític que fan els Musulmans per tal de que es compleixi la llei estrictament en la vida social de L’Alcorà.\nreglament que segueixen els islàmics on s’inclouen les normes.\n- REISLAMITZACIÓ DE LA SOCIETAT:\nla finalitat d’aquesta reislamització és fer que l’Estat islàmic, torni a seguir el seu propi reglament.\n- GUERRA PREVENTIVA:\nla política exterior nord-americana, va Introduir aquest nou principi, per estar preparats per defensar-se davant d’atacs Terroristes.\nconsisteix en una situació en la que un Estat pot intervenir sobre un altre Estat amb l’objectiu de defensar uns Valors/creences determinades.\ngrup terrorista, lloc on van fer els Estats Units la intervenció a l’Afganistan.\nla seva funció es mantenir el control militar els Diferents països que el formen.\n- PLURALISME POLÍTIC:\nhi ha més d’un govern que governa.\n- MODEL FEDERAL:\nel poder està descentralitzat i els diferents Territoris exerceixen la pròpia sobirania.\n- EIX DEL MAL:\ndesprés de l’invasió de l’Afganistan, el President Goerge Bush a Irak dintre del Eix del Mal.\n- MODEL UNIFORMISME:\namb una estructura igual per a tot el Territori i de caràcter centralista.\n- ESTAT UNITARI:\ntenen una organització uniforme per tot el Territori i prenen les decisions des de un centre polític únic.\n- ESTAT FEDERAL:\ncadascun d’aquests estats gaudeix del dret a Legislar i a tenir institucions polítiques pròpies. El poder federal sol Ocupar-se d’allò referent a la política internacional, economia, defensa i Seguretat.\nelegeixen entrar a les diferents opcions i Propostes i per mitjà del vot, elegeixen els partits o el partit que ha de Tenir el poder.\n- RÈGIM AUTORITARI O DICTADURA:\nsistema polític en el que no Existeixen institucions representatives que hagin estat elegides pel poble, ni Tampoc una constitució que garanteixin els drets dels ciutadans.\n- DRET ÚNIC:\nse situa un president que és alhora liderar del Partit o dirigent del grup. La violència es el mitjà més freqüent de relació Entre el govern i els seus opositors. L’Estat legitima la violència Institucional com a mitjà únic per mantenir l’ordre social.\n- DETENCIÓ ARBITRÀRIA:\nsense judici: es freqüent en les Dictadures, un bon nombre de persones són portades unes presons, en unes Condicions materials dolentes, aquestes detencions les acompanyades de Maltractaments i fins i tot de tortures.\n- TERCER MÓN:\n3r via, països d’Àsia, Àfrica i Amèrica Llatina, havien estat colònies i que no volen posicionar-se.\n- INTERCANVI DESIGUAL:\nels països subdesenvolupats Exporten matèries primeres que tenen un preu baix, països importen productes Elaborats, els països rics, que tenen un preu més alt.\n- RESISTÉNCIA PASÍFICA:\nmanera de lluitar de Gandhi, no Violència, es una desobediència civil. Lluitaven per la independència d’una Manera pacífica.\npersona que ha fugit del seu país a causa de La persecució per raons d’ètnia, de religió, nacionalitat,etc.\npersona que ha hagut d’abandonar el seu Lloc de resistència per motius de persecució o de guerra, però sense sortir del Seu país de residència.\n- EMIGRANC ECONÒMIC:\npersona que per motius laborals sol Abandonar el seu lloc d’origen de manera voluntària, per cercar una vida millor En un altre país.\npersona que per motius polítics troba assil Amb protecció oficial, en un altre Estat o en ambaixades o centres que Gaudeixin d’immunitat política.\npersona que havent estat refugiada o Expatriada durant un espai de temps, torna al seu país d’origen de manera Voluntària.\nEspanya estat descentralitzat països oblidats Que es un estat descentralitzat Organització política de la societat Perque Espanya es un país descentralitzat?¿ Països oblidats Estat descentralitzat Estat descentralitzat definición


André de Dienes - Marilyn. Descobreix un fotògraf. IEFC.\nAndré de Dienes – Marilyn\nANDRÉ DE DIENES: “Va ser com si m’hagués succeït un miracle. Norma Jeane semblava ser com un àngel”\nMARILYN: “Pertanyo al públic, ell és la meva única família”\nAndré de Dienes va néixer l’any 1913 a Transilvania. Va marxar de casa als 15 anys, viatjant a través d’Europa principalment a peu, fins que va arribar a Tunísia. Allà es va comprar la seva primera càmera, una Retina 35mm. Tornant a Europa va arribar a París l’any 1933 per estudiar art.\nVa començar a treballar com a fotògraf professional per a un diari, i més tard es va convertir en fotògraf de moda. L’any 1938 li van oferir feina a Nova York, on va treballar per a les revistes Vogue i Life. Insatisfet amb aquesta feina, es va traslladar a Califòrnia l’any 1944, on es va especialitzar en nus i paisatge.\nLa vida d’André de Dienes va canviar completament el dia que va conèixer a una jove aspirant a model anomenada Norma Jeane (Marilyn Monroe), l’any 1945. De seguida es va establir una forta amistat a causa de l’interès que mostrava la noia per la feina del fotògraf.\nEn aquells primers anys, els dos van emprendre diversos viatges per carretera buscant aventures, durant les quals De Dienes, amb el seu estil i originalitat, aprofitava qualsevol escenari natural per fotografiar a Norma Jeane. En poc temps es va fer amb una gran col·lecció de fotografies d’aquella noia riallera que contribuirien a engegar la seva carrera com a model i la seva carrera cinematogràfica, que la convertiria en tota una llegenda. Era coneguda com “el somni dels fotògrafs”, apareixent en desenes de portades de revista.\nTots els detalls de la relació d’André de Dienes amb l’estrella de Hollywood, fins i tot molts dels moments privats que van viure junts, es narren en les memòries secretes del fotògraf, descobertes l’any 1988 quan un grup d’admiradors de Marilyn Monroe va saquejar la residència de De Dienes després de la seva mort. Les memòries expliquen una història d’amor i amistat des del punt de vista d’algú que va conèixer íntimament a Marilyn, descrivint la transformació de Norma Jeane en Marilyn Monroe, l’evolució d’una noia sensible i ambiciosa en una súper estrella profundament torbada.\nEls milers de fotografies de Marilyn que va capturar André amb la seva càmera reflecteixen com es va anar forjant el mite i ofereixen una excepcional perspectiva dels inicis d’una carrera que la catapultaria a la fama i que, finalment, acabaria tràgicament. La combinació de les memòries i una extensa selecció de fotografies condueix a una exploració personal sense precedents en la psicologia, la història i la iconografia de Marilyn Monroe.\nPer finalitzar, recomanem consultar la Biblioteca de Fotografia de l’IEFC, on es pot trobar el llibre Marylin by André de Dienes. El llibre es troba dins d’una caixa que reprodueix una capsa de paper fotogràfic Kodak. Inclou un quadern amb les reproduccions de les portades de revista protagonitzades per Marilyn Monroe i fotografiades per De Dienes, i un quadern d’autor amb les galerades del llibre. L’exemplar forma part d’una edició mundial de 20.000 còpies.


La dolça son, que feia tant que no em cobria les parpelles, m’havia suspès els mals, aquell vespre, amb una curta treva. La febre abrusadora que em consum els dies i la joventut s’havia adormit, desproveïda de la seva ferocitat.\nDe sobte, m’he sentit aferrat per una mà potent i, sota les ales d’un guia misteriós, desconegut, he franquejat l’espai del cel. Al cap d’una estona, s’ha abatut vers el sòl com una àguila ràpida que acaba de perdre proa, i m’he trobat en una extensa plana, entre osssaments, cadàvers, ruïnes i tombes.\nEntorn meu no hi havia res amb vida: les plantes i una rara herba estaven com cremades per l’efecte d’una llarga sequera; i els esparsos arbres només tenien algunes fulles ennegrides, a través de les quals ressonava l’agut xiulet del vent, de la tempesta.\nCom que l’esguard se’m passejava, amb l’estupor de l’esglai, damunt d’aquesta escena de desolació i de dol, el guia, dret i immòbil vora meu, m’ha mostrat a la llunyania, una immensa piràmide, al cim de la qual resplendia una incomprensible lluentor, semblant al far que apareix enmig dels horrors de la tempesta.\nJo alçava els ulls cap al meu guia, per tal de demanar-li què significaven aquell monument i aquella flama, quan, llegint-me el pensament, ha agitat de sobte les ales sonores i, prenent-me pel braç, m’ha dut amb la rapidesa d’una sageta fins al peu de la piràmide que jo havia percebut en els límits de l’horitzó.\nAquest monument, més extens i antic que no pas les piràmides de Memfis i Gizeh, i que no deu la seva construcció a mans mortals, no era bastit amb els materials que els homes solen emprar en la construcció. Estava format per deixalles de tot allò que havia tingut vida. Era un ossari immens que el temps, en lloc de destruir, engrandia i conservava per sempre.\nDues àmplies portalades ocupaven les cares de l’edifici que corresponien a llevant i ponent de la cometa sinistre que regnava en aquest món de destrucció. Aquests dos passos, que menaven vers l’interior de l’edifici, els vigilaven dos genis, anomenats la Forma i el Canvi.\nPerò allò que més m’ha frapat de l’exterior d’aquest monument incomprensible, és veure les històries del món dels vius i els esdeveniments remarcables i els fastos de l’imperi, esculpits amb un art tan meravellós que els personatges eixits del cisell semblaven encara animats per totes les passions de la vida.\nEls crims dels reis i les desgràcies dels pobles, les diverses religions la majoria de les quals estan horrorosament tacades de sang; les batalles sagnants, la pesta, la fam, els incendis memorables, totes les desgràcies que els torbaments del cor de l’home i els errors de la seva raó n’havien estat la font, tots els mals produïts pel furor dels elements, estaven descrits amb una fidelitat que la llengua no pot mostrar.\nEl regne dels més famosos conqueridors hi mantenia un lloc immens: Alexandre, Sesostris, Genghis, Àtila, Napoleó i, per damunt de tots ells, el poble-rei, personificat en l’estàtua d’un immens gegant, semblaven imprimir encara entorn d’ells, en aquestes mudes representacions, els moviments que havien donat al món.\nS’hi veien les diferents migracions dels pobles, l’enfonsament dels continents oblidats, el naixement d’illes llançades a la superfície de les ones per volcans submarins, la descoberta del nou món, la destruccció de les Índies i l’anorreament de tantes altres races devorades per les revolucions físiques del globus, el seguici de les quals era més que nombrosa.\nNotícia d’Alphonse Rabbe\nEscriptor maleït del Romanticisme francès, reivindicat per André Breton com "surrealista de la mort" en el Manifest de 1924, Alphonse Rabbe (Riez, Baixos Alps, 1786 – Paris, 1829) va dur una existència grisa, poc brillant -fins al punt que se’l sol confondre amb el novel·lista alemany Wilhelm Raab-, i la seva obra és a penes coneguda i, molt menys, llegida.\nVa fracassar en els seus intents d’esdevenir polític, artista, músic, actor i administrativista. En vida només va publicar alguns treballs de vulgarització històrica. Havia intentat escriure una novel·la, "La soeur grise", però no va passar del títol; quan algú li preguntava què feia, Rabbe responia sistemàticament que treballava en aquest llibre. Tant ho va dir que s’ho va acabar creient, fins arribar a estar segur que la inexistència del llibre només era deguda al robatori del manuscrit per part d’algun envejós.\nLa sífilis i les drogues li van anar destruint la vida. "El vi, l’alcohol i l’opi, auxiliars de consol i de mort, vénen sovint a ajudar una filosofia reduïda a un destret", escriví.\nDurant uns anys, va mantenir una amistat força intensa amb Victor Hugo, el qual va assitir a la ceremònia de la seva inhumació, junt amb Dumas i Dumesnil.\nUn cop mort, un nebot es va cuidar d’aplegar els seus papers i fer-los públics sota l’epígraf de "Album d’un pessimiste" (1835). Dins seu s’hi troba "Philosophie du désespoir" (un conjunt de textos encapçalats per "Du suicide" on especula sobre les causes i les conseqüències d’aquesta acció final), "Entre la vie et la mort" (literatura aforística, sovint d’una extrema amargor i lucidesa existencial: "Existir és extingir-se; és de mort que es viu", i "No hi ha res més gloriós que acabar la vida abans de morir" són fragments que fan de Rabbe un precedent de Cioran), "L’enfer d’un maudit" (conjut de breus assaigs existencials) i, encara, un sèrie de textos de creació literària a mig camí de la "nouvelle" i el poema en prosa, que mostren un excel·lent domini estilístic, una acurada adjectivació i un intel·ligent ús de la frase llarga.\nEn el text reproduït, "Sísif", destaca el to apocalíptic i visionari, altament poètic, que tant va suggestionar els surrealistes, fins a considerar-lo un precursor seu.\n© Alphonse Rabbe\n© Traducció de Gabriel Vinyals


Preparats per Sant Jordi – Esplai Natzaret\nPreparats per Sant Jordi\nPublicat el 22 d'Abril de 2013 23 de Mai de 2020 per Mag Fistandàntilus\tPosted in Activitats Especials, Curs 2012 - 2013, Sant Jordi\nJa arriba Sant Jordi i volem recordar-vos que estarem com cada any al carrer Nicaragua amb Travessera de les Corts per vendre les roses més esplaienques de tot el mercat!!\nAquest any a més de vendre roses per la tarda farem algunes activitats especials:\nPer començar cap a les 17h farem un taller on grans i petits podreu fer una rosa personalitzada ben maca amb l’ajuda dels monitors i monitores. A més, si sortiu de l’escola, feina o aneu passejant i us entra la gana també podreu comprar berenar a la nostra paradeta. Galetes, pastis, brownies… tot fet artesanalment, no us ho perdeu!!!\nPer si no en teniu prou, també rebrem la visita dels Bocs de Can Rosés que passaran per allà mentre fan un recorregut per les parades de les entitats del barri!\nSi els voleu sentir començaran la tabalada a les 17h a la plaça Rosés. Aquí us deixem el cartell amb el camí que faran perquè no us perdeu ni un moment de la seva actuació!\nObrirem a les 6:00 del matí i estarem allà fins que s’acabin totes les flors, segur que serà aviat, no trigueu molt en venir!!!\nUs esperem dimarts!!


El Museu de la Vida Rural de l'Espluga proposa un viatge al món vitivinícola català\nLes pròximes sessions de l'experiència 'Esperit de vi' tindran lloc els diumenges 29 d'agost i 5 de setembre\nLes pròximes sessions de l'experiència 'Esperit de vi' tindran lloc els diumenges 29 d'agost i 5 de setembre MVR\nDimarts, 24 Agost 2021 08:45\nEl Museu de la Vida Rural (MVR) de l'Espluga de Francolí acollirà, els propers diumenges 29 d'agost i 5 de setembre, l'experiència 'Esperit de vi'. Una experiència per endinsar-nos en la història vitivinícola de Catalunya i de la Conca de Barberà a través del patrimoni cultural i descobrir com el cultiu de la vinya ha transformat la comarca fins als nostres dies.\nProducte bàsic de l’agricultura mediterrània, el vi té molt a veure amb el que som com a societat. Una experiència que ens mostra les seves singularitats, que ens parla de la plaga de la fil·loxera i de les seves conseqüències, de l’associacionisme i del cooperativisme, de la importància de l’aiguardent i el famós “Reus, París, Londres”, del present i del futur.\nEl recorregut, que comença al Museu de la Vida Rural, continua a la Fassina Balanyà i acaba al celler Vidbertus de la D.O. Conca de Barberà, on finalitza la jornada amb una degustació dels seus vins més singulars. L'experiència, que té una durada aproximada de tres hores, està conduïda per guies experts.\nEs podran formar grups amb un màxim de 25 persones. El preu de l'entrada és de 24 euros/ persona (IVA inclòs).\nMés informació i reserva d'entrades en aquest enllaç.\nL'Oficina de Turisme de Montblanc atén el 2021 un 20% menys de visitants que abans de la pandèmia\nEl Camp de Tarragona suma set noves morts de covid-19\nL'Ajuntament de Vimbodí i Poblet presenta la nova imatge visual del municipi


Acabada la 2a tutoria - Pirineuweb\nAvui m’he despedit “oficialment” dels meus segons tutorands de la UOC. És la segona tongada d’estudiants que tinc. La tutoria consisteix en “acompanyar-los” i ajudar-los des de la primera matrícula a la tercera.\nÉs divertit i el fet de saber com se senten en cada moment, pel fet d’haver passat pel mateix anys enrera és molt interessant i penso que els va molt bé.\nAquest segon grup no ha estat tant divertit com el primer, i la meva situació personal d’aquest últim mig any no hi ha ajudat gens, però bé. Ara a esperar els següents.


Aquesta pàgina web utilitza Google Analytics, un servei d’analítica web desenvolupada per Google, que permet el mesurament i anàlisi de la navegació a les pàgines web. Al seu navegador podrà observar la cookie _ga. És una cookie pròpia, de sessió i d’anàlisi.\nQuines cookies utilitza aquesta pàgina web\n_ga cookies de tercers 2 anys Aquesta cookie és instal·lada per Google Analytics. La cookie s’utilitza per calcular dades de visitants, sessions, camapign i fer un seguiment de l’ús del lloc per a l’informe d’anàlisi del lloc. Les cookies emmagatzemen informació de forma anònima i assignen un número generat aleatòriament per identificar visitants únics.\n_gat cookies de tercers 1 minut Google Universal Analytics instal·la aquestes cookies per restringir la taxa de sol·licituds per limitar la recopilació de dades en llocs de gran trànsit.\n_gid cookies de tercers 1 dia Aquesta cookie és instal·lada per Google Analytics. La cookie s’utilitza per emmagatzemar informació sobre com els visitants fan servir un lloc web i ajuda a crear un informe d’anàlisi de com està funcionant el lloc web. Les dades recopilades, inclosos el nombre de visitants, la font d’on han vingut, i les pàgines visitats de forma anònima.\ncookielawinfo-checkbox-necessary cookies de tercers 11 mesos Aquesta cookie la defineix el connector de consentiment de cookies de GDPR. Les cookies s’utilitzen per emmagatzemar el consentiment de l’usuari per a les cookies de la categoria “Necessàries”.\ncookielawinfo-checkbox-non-necessary cookies de tercers 11 mesos Aquesta cookie la defineix el connector de consentiment de cookies de GDPR. Les cookies s'utilitzen per emmagatzemar el consentiment de l'usuari per a les cookies de la categoria "No necessàries".\nPHPSESSID cookies de sessio Aquesta cookie és originària d’aplicacions PHP. La cookie s’utilitza per emmagatzemar i identificar l’identificador de sessió únic dels usuaris amb la finalitat de gestionar la sessió d’usuari al lloc web. La cookie és una cookie de sessió i s’elimina quan es tanquen totes les finestres del navegador.\ntest_cookie cookies de tercers 11 mesos Aquesta cookie la defineix doubleclick.net. L’objectiu de la cookie és determinar si el navegador dels usuaris admet cookies.\nviewed_cookie_policy cookies de tercers 11 mesos La cookie la defineix el connector de consentiment de cookies de GDPR i s’utilitza per emmagatzemar si l’usuari ha consentit o no l’ús de cookies. No emmagatzema cap dada personal.\nSi té dubtes sobre aquesta política de cookies, pot contactar amb nosaltres a info@netsupport.es.


Acompanyament - Afadis Baix Montseny\nAvui en dia som nombroses les disciplines professionals que, immerses en la nostra pràctica diària, seguim reflexionant sobre una de les nostres funcions bàsiques i primordials: acompanyar.\nEn les darreres dècades, aquest concepte ha sigut testimoni d’una profunda revolució en totes les seves dimensions. A tot això, ara cal afegir-li la situació actual de “nova normalitat” que vivim des del darrer any.\nCom a referents en el dia a dia de persones que conviuen amb un trastorn del desenvolupament intel·lectual, el nostre rol consisteix en esdevenir promotors d’un acompanyament de qualitat i facilitadors del procés d’implementació del canvi de paradigma que vivim actualment.\nPer a tal, permetre’ns espais orientats des de l’estimulació per a reflexionar, debatre i posar en comú les metodologies i estratègies que emprem, resulta essencial. Som necessàries persones professionals que disposem dels coneixements adequats, les habilitats, les actituds i la mentalitat oberta per treballar de manera compartida.\nEl denominador comú que sosté el nostre camí per fer possible la millora de la tasca d’acompanyament diari que desenvolupem passa, doncs, per portar a la pràctica de manera unificada un model assistencial basat en l’Atenció Integral Centrada en la Persona (AICP) que incorpori a la persona al centre del procés amb l’objectiu de millorar la seva salut, qualitat de vida i benestar, respectant la seva dignitat i drets, així com les seves necessitats, preferències, valors i experiències i comptant amb la seva participació activa com un igual en la planificació, el desenvolupament i l’avaluació en el procés d’atenció.\nAquest concepte, acotat pel PIAISS tenint en compte la nostra realitat sociocultural, esdevé el cor del model de Qualitat de Vida (QV) desenvolupat per Robert L. Schalock i Miquel A. Verdugo i subjacent a totes les polítiques públiques de qualitat promogudes pels serveis socials de Catalunya.\nSchalock defineix el terme qualitat de vida com “un concepte que reflecteix les condicions de vida desitjades per una persona, relatives a les vuit dimensions troncals de la seva vida”:\nL’adopció d’aquest model doncs, ens porta a organitzar i gestionar els suports al nostre abast (i els que no ho estan) amb l’objectiu d’oferir una atenció de qualitat, eficient i ajustada a les persones beneficiàries dels serveis, alhora, que en seguim detectant les necessitats emergents. Més enllà dels beneficis inqüestionables d’aquest canvi de model, aquesta realitat pot suposar un repte per a moltes de les persones que ens trobem darrere del rol de professionals. Ha arribat el moment, ara més que mai, de fer un pas endavant i empoderar-nos per empoderar, d’assegurar una pràctica professional compartida i col·laborativa entre els diferents àmbits assistencials, en definitiva, de vetllar per garantir els drets de les persones i garantir el seu projecte vital de futur, construint-lo des de la màxima autonomia possible.\n Pla interdepartamental d’atenció i interacció social i sanitària promogut des del Govern de Catalunya amb la participació dels departaments de Presidència, Afers Socials i Família i Salut.\nSegüentNova cooperativa AFADIS Baix Montseny SCCLNext


CatPress, agència de comunicació i màrqueting a Manresa | Vull ser com l’Estrella Damm\nVull ser com l’Estrella Damm\n18 maig Vull ser com l’Estrella Damm\nPosted at 07:56h in TIPS CATPRESS\tby\tCatpress\n“Vull ser com l’Estrella Damm, sortir tant per tot arreu que la gent fins i tot s’atipi de veure’ns”. Així de gràfic pot ser l’objectiu d’un client que encarrega una campanya de llançament de producte.\nEn aquest cas –real- hem de treballar amb un target tan ampli i variat que marquem la diversificació de canals com a eix vertebrador de la campanya. Divideix i venceràs! Si hem d’arribar a públic general i poc definit, triem el ventall de suports més ampli possible. Si l’única acotació que tenim és territorial, apostem per la segmentació geogràfica en les campanyes de publicitat on-line.\nI recordeu que tornar a incloure l’off-line està de moda perquè es diferencia de l’estratègia que porten a terme multituds de marques, centrades només en els canals digitals.\nSi volem portar la comunicació corporativa a un altre nivell no ens hem d’oblidar ningú pel camí. Si no ets a la xarxes socials, si estàs fent dieta digital, o si ets al·lèrgic a les pantalletes, també t’hem de tenir en compte!\ncampanya, clients, comunicació corporativa, empreses, marketing, off-line, on-line, publicitat


Mislata Contrainfos: [Carta] Manifestació multitudinària a Barcelona per un estat català\n[Carta] Manifestació multitudinària a Barcelona per un estat català\nNo hi ha més, no hi ha una altra valoració possible. La voluntat de la gent que es manifestava ahui (ahir, 10 de juliol) és la de la creació d'un estat, amb la seua burocràcia, les seues fronteres, la seua policia, el seu inevitable exèrcit, les seues presons, la seua autoritat...\nNo és espanyolista una persona que vol viure lliure i no tenir amos, ni de blau ni de roig.\nSi no passetjar-se darrere d'un drap de colors que uneix les forces i els anhels de patronal i sindicats, de estudiants i policies, de polítics i obrers penseu que significa possar-se de banda de patronal i sindicats, de estudiants i policies, de polítics i obrers però aquesta vegada espanyols, és tenir una visió prou equivocada de la realitat.\n"Un estat és una àrea geogràfica, políticament independent, amb un govern propi, administració, lleis, etcètera."\nBons i dolents, catalans i espanyols...\nLa bipolaritat de la política actual defineix prou bé fins a quin punt ha calat el discurs derrotista de l'estat en la voluntat popular:\n"No hi ha res a fer, abandoneu les vostres il·lusions i abraceu-vos a l'estat protector"\nAmb la creació d'un nou estat no hi haurà cap ruptura, supossarà la continuitat de les estructures de poder, el principi de propietat i el monopoli de la violència, però l'administraràn unes mans diferents.\nEn un exercici de crítica i de anàlisi de la realitat: L'antitesi de l'estat espanyol i de la seua autoritat mai no serà un estat català.\nUna federació d'estats ibèrica? Què no en tenim prou ja en les autoritats locals que ens reprimeixen i ens detenen i empresonen en tots els pobles de tota la península per ser la dissidència? Quina ceguesa vos fa pensar que la descentralització en multitut d'estats de l'autoritat portarà la llibertat a casa nostra?\nNo volem cap estat!\nPublicado por il·legal i què? en domingo, julio 11, 2010\nEtiquetas: Bcn, Carta, Crítica, manifestació, nacionalisme


Augmenten a 40 els nens morts en l’atac “més mortífer” del Iemen\nLes Nacions Unides obren una investigació sobre aquest bombardeig de la coalició àrab, liderada per l’Aràbia Saudita, sobre tres autobusos plens de nens\n651x366 Dos nens ferits esperant rebre tractament en un dels centres mèdics precaris de la província iemenita de Saada. / AFP Dos nens ferits esperant rebre tractament en un dels centres mèdics precaris de la província iemenita de Saada. / AFP\nEl Comitè Internacional de la Creu Roja ho confirmava ahir a l’ARA: el bombardeig de dijous de la coalició àrab al nord del Iemen contra tres autobusos plens de nens que es dirigien a unes jornades estivals havia sigut encara més mortífer del que s’havia informat en un principi. “Almenys 51 persones, entre les quals 40 nens, van morir, i 79 més, incloses 56 criatures, van resultar ferides”, es lamentava Marie Claire Feghali, directora de comunicació de l’organització al Pròxim Orient. El nombre de cadàvers s’havia gairebé duplicat de la nit al dia. I encara podria augmentar avui, ja que alguns dels ferits, majoritàriament nens, es troben en una situació crítica.\nMalgrat que al llarg de les últimes dècades hi ha hagut pocs conflictes tan oblidats com la guerra civil iemenita, aquest cop part de la comunitat internacional sí que va reaccionar i va condemnar el brutal atac. Ahir, el secretari general de l’ONU, António Guterres, i el Consell de Seguretat van demanar una investigació “precisa” sobre l’incident, i van exigir a les parts del conflicte que arribin a un acord polític a través del diàleg. Altres actors, com la Unió Europea, el govern britànic o organitzacions com Amnistia Internacional van reiterar que “s’ha de protegir la població civil”. Per la seva banda, l’aliança liderada pel règim saudita, que dona suport al govern de Sanà, també va anunciar que iniciaria una investigació sobre el bombardeig, tot i que va continuar assegurant que s’havia tractat d’un “atac legítim” en resposta als míssils llançats pels rebels xiïtes houthis contra la ciutat saudita de Jizan.\nLes imatges que ahir arribaven de les víctimes eren esfereïdores. A l’interior d’uns hospitals precaris -on sovint no arriben els medicaments-, desenes de nens ensangonats i plens de pols esperaven, amb gestos de dolor, rebre atenció mèdica. En una altra de les fotos s’hi veia un descampat amb desenes de clots petits preparats per enterrar els cadàvers dels infants. “La situació és dramàtica i catastròfica”, va apuntar el doctor Salah Qurban, director de l’Hospital de Saada, que també va advertir que no hi ha prou centres mèdics per tractar les víctimes.\nMoltes de les criatures han quedat mutilades i necessiten un tractament d’urgència que no sempre arriba. A més, la sistemàtica manca d’aliments, d’una bona connexió elèctrica i d’infraestructures agreuja la situació. De fet, aquest diari va intentar parlar amb els equips de Metges Sense Fronteres que treballen sobre el terreny, però va resultar impossible. “El Iemen és un d’aquests llocs on les comunicacions són especialment complicades”, argumentava el servei de premsa de l’ONG des de Madrid.\nI és que des que el 2015 va començar una guerra civil entre els rebels houthis i el govern -que compta amb el suport de la coalició àrab-, centenars de milers de civils han sigut massacrats en silenci, sense pràcticament captar l’atenció internacional. Famílies completes, infants i també gent gran que, a més, són víctimes d’una de les pitjors crisis humanitàries que hi ha al món. Ahir, a més, Unicef recordava que, des de llavors, 2.400 nens han perdut la vida i gairebé 4.000 han resultat ferits de gravetat o mutilats. El seu sofriment, però, no cessa.\nEspanya i Occident, esquitxats\nEl missatge de la comunitat internacional, que clama per posar fi a la guerra del Iemen, és polèmic i paradoxal. Diversos estats d’Occident, entre els quals Espanya, venen des de fa temps armes a l’Aràbia Saudita i a altres països que formen part de la coalició àrab responsable del bombardeig de dijous. De fet, durant l’any passat, el govern espanyol va vendre armes per més de 361 milions d’euros als països que formen part d’aquesta aliança, principalment al règim saudita. Amnistia Internacional va aprofitar l’ocasió per demanar ahir al president espanyol, Pedro Sánchez, que posi fi a la venda d’armament, tal com es va comprometre a fer.\nLa Volta a Catalunya es veurà a 190 països i en directe als cinc continents\nLebron James no disputarà els 'play-offs' de la NBA


rba salut i gestió: El Dr. Albert Salazar ha estat nomenat nou gerent de l’Hospital de Sant Pau\nEl Dr. Albert Salazar ha estat nomenat nou gerent de l’Hospital de Sant Pau\nCal que l’Hospital de Sant Pau tingui una cultura empresarial que avui no té\nContinua present a la Institució la filosofia del “qui dies passa, anys empeny”\nAviat farà un any que el Dr. Xavier Corbella va presentar la seva dimissió com a gerent de l’Hospital de Sant Pau. Des de llavors, el Dr. Salazar ha assumit les funcions de gerència, en espera que el patronat de la fundació de gestió, es decidís a nomenar un nou gerent. La feina feta durant aquest període com interí li ha servit al Dr. Salazar per que el patronat l’acabés nomenant gerent tot just fa uns dies.\nEl Dr. Albert Salazar és el nou gerent de\nEl Dr. Salazar ha estat director assistencial de l’Hospital de Sant Pau formant part de l’equip del Dr. Corbella. Anteriorment havia estat director mèdic de l’Hospital de Bellvitge i subdirector mèdic de l’Hospital Mútua de Terrassa. És com el seu antecessor el Dr. Corbella metge internista.\nSense desmerèixer les capacitats del Dr. Salazar, cal explicar que la plaça de gerent de l’Hospital ha estat oferta a algun altre candidat, entre ells a algun històric de la sanitat catalana, però la complexitat i dificultat derivada dels processos judicials que viu la institució així com les amenaces de noves demandes per part d’algun sector del comitè d’empresa han fet tirar enrere altres possibles candidatures. Finalment, i previ consens amb el “cos facultatiu” de l’Hospital de Sant Pau s’ha acabat proposant pel càrrec de gerent al Dr. Salazar. Cal desitjar-li el millor dels encerts.\nTanmateix, la situació a l’Hospital de Sant Pau, demana una reflexió. L’Hospital de Sant Pau és probablement l’únic hospital del SISCAT que no ha pogut tancar cap acord amb el comitè d’empresa per intentar apaivagar els efectes del desequilibri econòmic del centre. Aquest fet implica que amb els impostos dels catalans continuem pagant un dèficit estructural de la institució que ni els responsables polítics, ni els gestors tècnics gosen afrontar amb coratge. Per tant, estem malbaratant uns diners que són de tots i no només dels polítics. Fa un temps vaig dir que a Sant Pau s’estava consolidant la política del “qui dies passa, anys empeny” i aquests mesos transcorreguts em reafirmen en aquesta idea. Sant Pau no es pot conduir només des de la visió de no generar conflictes; cal a més afegir-hi una visió empresarial que avui no hi és. I aquesta visió empresarial del tot inexistent no ha de manifestar-se únicament en l’equip de govern sinó que cal que sigui entesa per una part important del col·lectiu de treballadors del centre. L’Hospital de Sant Pau és una gran institució, amb segles d’història i de servei a la salut del catalans, però Sant Pau no té carta blanca per obviar una necessitat de totes les organitzacions: consolidar la seva viabilitat econòmica.\nMalauradament, aquesta visió empresarial que reclamo avui en dia no existeix ni tan sols a l’equip de govern del centre, obsessionat amb no generar conflictes. I no hi és per que en els centres de titularitat pública s’han anat configurant uns òrgans de govern integrats en la seva majoria per polítics i funcionaris. Cal que es reflexioni sobre si no seria millor que els polítics es centressin en la solució dels greus problemes que el país té plantejats, i que els funcionaris intentin millorar l’eficiència global de l’administració pública, i que això ho facin lluny dels òrgans de govern de les institucions sanitàries. En aquests s’hi ha de posar empresaris i persones significades de la societat civil i amb prestigi social, capaços de tenir una visió clarament identificada amb l’equilibri entre resultats, costos, qualitat, excel·lència, risc, estratègies, oportunitats, debilitats, facturació, servei, eficiència, persones, coneixement, etc. Des del meu punt de vista, mentre no es faci així, continuarem sotmesos a la grisor del “qui dies passa anys empeny”. A banda de tot cal afegir també que a Sant Pau, els patrons no han estat capaços des de fa molts anys d'actuar com a propietat, de manera que un dels problemes de la Institució rau en el fet que la sensació que l'Hospital no té "amo"s'ha generalitzat entre els treballadors, fet que ha comportat que el paper "d'amo" hagi estat exercit en ocasions pel comitè d'empresa, o pel cos facultatiu, o per l'associació profesional d'infermeria, etc.\nSant Pau havia estat l’Hospital de referència de Catalunya. No fa ni 40 anys, tothom que tenia problemes greus de salut a qualsevol racó de Catalunya volia ser atès a Sant Pau. Avui en dia, això ja no és així. I tot el personal de l’Hospital, els seus metges, els seus gestors i el seu consell d’administració s’haurien de preguntar els perquè, fugint de la solució fàcil de donar la culpa “als de fora”. No vull dir amb això que “els de fora” no en tinguin cap responsabilitat, el que vull dir és que cal exercir l’autocrítica, rectificar els errors comesos, i una vegada fet això exigir “als de fora” que facin el mateix.\nAcabo reafirmant-me amb la necessitat d’aconseguir un Hospital de Sant Pau equilibrat. I aquest equilibri no pot aconseguir-se només exigint més recursos. Cal incrementar l’eficiència conjunta de l’equip. Cal que la productivitat s’incrementi. Cal que la sostenibilitat del centre sigui l’objectiu de tots els que hi treballen, i cal també que aquells que juguen a la política des de dins del centre, aquells que s’aprofiten de les crisis per fer populisme, s’adonin que amb la seva actitut perjudiquen a la resta de compnays, però sobre tot perjudiquen a aquells malalts als que diuen defensar. És vital que els treballadors de Sant Pau entenguin que estan treballant en una empresa sanitaria però empresa al cap i a la fi, i que tothom té l'obligació d'assegurar-ne el seu futur. Sant Pau és patrimoni de Catalunya. L'hem de defensar amb seny\neulàlia 7 de març de 2014, a les 8:37\nForça d'acord amb els teus comentaris. El problema més greu és de governabilitat de sempre i amb tots els governs de diferents colors i no entendre qui l'ha de composar. Sant Pau però no té un dèficit estructural. La politica d'evitar conflictes i dir "si" a tot porta a generar dèficits, però cal posar les coses al seu lloc. Hi ha hagut equips de direcció, per cert únics per les 3 institucions amb l'estalvi de sous que aixo comporta de no tenir tants gerents... que van aconseguir posar el comptador a zero a costa de ser desprestigiats i ningunejats dins del sector.\nRicard Bosch 7 de març de 2014, a les 9:53\nTens raó; quan es generalitza es fan aquesta classe d'errors. Coincideixo amb que hi ha hagut equips gestió que han fet bé la seva feina.\nTanmateix, hi ha elements que em fan pensar que hi ha coses a Sant Pau que no funcionen: és l'únic hospital del SISCAT que no ha pogut tancar acords amb el seu comitè d'empresa, i aixó amb tres equips de gestió diferents. On és la culpa?\nTotalment d'acord amb el tema dels gerents de les diferents institucions. Els diners no només els malbaraten treballadors i gestors; també ho fan els polítics.\neulàlia 7 de març de 2014, a les 11:33\nTema llarg per parlar-ne d'on és la culpa. Apuntes bé tots n'hem estat en part corresponsables. Potser si un dia coincidim en poder parlar. Bon cap de setmana\nRicard Bosch 7 de març de 2014, a les 11:54\nEstaré encantat de parlar-ho quan vulguis. Bon cap de setmana també per tu!


La Seu d'Urgell estrenarà la Vertical Urgellet, una nova cursa en modalitat de quilòmetre vertical\nOrganitzada pel Servei d'Esports de l'Ajuntament urgellenc, se celebrarà el diumenge 17 d'octubre, i s'incorpora i completa el Circuit Fer de curses per muntanya de l'Alt Urgell.\nper Eva Ayza / ACN 29/09/2021 11:30h\nEl Servei d'Esports de l'Ajuntament de la Seu d'Urgell ha organitzat la Vertical Urgellet, una nova cursa en modalitat de quilòmetre vertical que celebrarà la seva primera edició el diumenge 17 d'octubre.\nRespecte a l'organització d'aquesta nova cursa vertical, el regidor d'Esports de l'Ajuntament urgellenc, Carlos Guàrdiaexplica que «el nostre objectiu és, a partir de l'experiència acumulada en els darrers anys amb l'organització de l'Escanyabocs i la Travessa Transfronterera, oferir una prova diferent, propera i que complementi l'oferta del Circuit Fer». Guàrdia afegeix que «és per això que, després de la cancel·lació de l'edició de l'any passat per la Covid19, recuperem aquesta cursa en la modalitat de quilòmetre vertical que arriba per ampliar l'oferta d'aquest tipus de curses al territori».\nLa Seu d'Urgell estrenarà la Vertical Urgellet, una nova cursa en modalitat de quilòmetre vertical | LleidaDiari.cat\nCircuit i recorregut\nLa Vertical Urgellet és una cursa en modalitat de quilòmetre vertical que sortirà a les 9 del matí des del Palau d'Esports de la Seu d'Urgell i s'enfilarà fins el roc de la Guàrdia, a uns 1.400 metres aproximadament. Es tracta de la primera edició i el recorregut que es proposa té una distància de 6 km per superar els 800 metres de desnivell positiu acumulat.\nEn tractar-se d'una cursa nova, s'està realitzant tasques de desbrossament i neteja especialment en el tram final de l'ascensió, fet que podria modificar mínimament la traçada del final del recorregut. També s'està valorant la possibilitat de modificar el primer tram de la sortida per mirar de reduir una mica el quilometratge. En cas de consolidar-se aquests canvis, es farà saber.\nEl circuit, pràcticament sempre en pujada, combina trams més atlètics amb pendents força exigents. Durant el recorregut hi haurà un avituallament líquid en el quilòmetre 4,200 i un avituallament líquid i sòlid a l'arribada. El descens es podrà fer pel mateix recorregut, excepte el primer tram de baixada, que es farà per un camí alternatiu per evitar encreuaments amb els participants que estiguin arribant a la meta.\nEn funció del nombre d'inscrits, hi ha la possibilitat que la sortida es faci de forma esglaonada i es compensin els temps a l'arribada per tal de determinar la classificació final. Amb aquesta mesura, a banda de facilitar el manteniment de la distància de seguretat, també s'eviten aglomeracions i possibles col·lapses, especialment en els primers trams de corriol.\nLa Vertical Urgellet'21 és una cursa per muntanya en modalitat quilòmetre vertical oberta a participants majors de 13 anys (nascuts i nascudes l'any 2007 o anteriors), amb un únic recorregut i inclosa en el Circuit Fer de curses per muntanya. Els participants menors de 18 anys ho podran fer amb una autorització d'una persona progenitora.\nLa inscripció a la Vertical Urgellet té un cost de 15,00 € que inclou el dret de participació, dorsal, assegurança d'accidents, avituallaments per a tots/es els i les participants i una samarreta tècnica per a les 250 primeres persones inscrites. Les inscripcions s'han de fer des de: http://esports.laseu.cat\nEl Govern fixa uns serveis mínims de 2 docents per 4 classes a infantil i primària pel 28 d'octubre\nPuja a més d'una desena el nombre de detinguts en una operació anti-droga amb quatre policies locals implicats\nMollerussa posa un total de 28 sancions en un any pel mal ús dels contenidors de la brossa\nLes Borges incorpora un permís recuperable de menstruació i climateri per les treballadores municipals\nT'interessa: Bones notícies pels autònoms!\nMesures covid-19: Novetats en restaurants i competicions esportives\nLa Seu d'Urgell Ajuntament de la Seu d’Urgell\nEl govern espanyol demana a la UE poder sortir del sistema de preus de l'electricitat\nEl consum diari de nous redueix el colesterol LDL\nConclouen que la presó permanent revisable és una pena «proporcionada»\nTenir més de 70 pulsacions per minut es relaciona amb un major risc de desenvolupar malaltia cardiovascular\nEl Palau d'Anglesola canvia l'enllumenat del poble a led\nEls Mossos continuen buscant la suposada víctima d'un assassinat a les Borges Blanques


El Figueres, animat per rebre el líder Llagostera, en els retorns de Gil, Maik i Cunill - Empordà\nEl Figueres, animat per rebre el líder Llagostera, en els retorns de Gil, Maik i Cunill\nHi jugarà aquest diumenge (17 h), dia de presentació, després de guanyar a Terrassa\nLLUÍS RIBERA 17.10.2018 | 09:38\nEl Figueres, animat per rebre el líder Llagostera, en els retorns de Gil, Maik i Cunill UEF\nEl Figueres ha canviat la cara amb només quinze dies, el temps que ha vist com la davantera es potenciava amb Xavi Ferrón (Girona C) i Sergio Álvarez (Unipomezia italià). Després de vèncer a Terrassa (0-1), els unionistes s'han animat per rebre aquest diumenge (17 h) a Vilatenim la visita del ni més ni menys líder de Tercera Divisió, el Llagostera. El duel registrarà una bona entrada per dos motius: per un costat, per ser el derbi gironí de la categoria, i, per l'altre, perquè es jugarà després de la presentació dels equips base del Figueres (15 h). Els llagosterencs, dirigits per Oriol Alsina, provenen de Segona B, eren equip de Segona A fins fa dos anys i a la plantilla compten amb els altempordanesos Josu Currais i David Bigas i els exjugadors del Figueres Gil Muntadas, Maik Molist i Toni Cunill.\nFerrón, dos gols en dos partits\nEl diumenge passat, els nois de Joan Esteva van assaltar un dels camps més complicats del grup, l'Olímpic de Terrassa, gràcies a un solitari gol de Ferrón, amb la col·laboració del porter local. El davanter figuerenc va fer passar la pilota per sota les cames i ja acumula dos gols en dues jornades. El Terrassa, que la temporada passada va disputar el play-off d'ascens a Segona B, comptava a les seves files amb el davanter figuerenc Sergi Arranz i amb l'ex-Peralada Coro.\nEl veneçolà Sergio Álvarez debuta a la segona meitat a Terrassa\nDesprés de fer marxa enrere a l'estiu, aquest cop sí que el veneçolà Sergio Álvarez ha fitxat pel Figueres. L'exdavanter de l'Olot prové de l'Unipomezia, d'Itàlia, i en el camp del Terrassa va debutar com a jugador unionista, entrant en el camp en el minut 60.


L’Eurocambra colla Cañete pels seus interessos petroliers\nRELLEU A LA COMISSIÓ EUROPEA\nL’exministre se sotmet a l’examen dels eurodiputats per convertir-se en comissari d’Energia i Canvi Climàtic\nPROTESTA Alguns eurodiputats van protestar ahir contra el nomenament de Cañete. REUTERS\nBrussel·lesEls seus col·laboradors asseguren que estava nerviós abans de la seva compareixença a l’Eurocambra, però Miguel Arias Cañete va respondre amb seguretat i sense errors a la majoria de preguntes dels diputats. Tanmateix, Cañete es va deixar acorralar en el punt més dèbil de la seva candidatura: la seva vinculació a la indústria petroliera. I va acabar per cometre el pecat més comú quan un no té prou arguments a favor, que és ignorar la pregunta.\nEl Parlament Europeu examinava ahir Cañete per donar el vistiplau a la seva candidatura com a comissari europeu d’Energia i Canvi Climàtic, una prova que han de passar tots els futurs membres de la Comissió Europea que dirigirà el luxemburguès Jean-Claude Juncker. L’exministre d’Agricultura va demostrar conèixer les matèries però va patinar a l’hora de justificar amb convicció que no hi ha cap conflicte d’interès pel fet d’haver tingut una important participació en dues empreses energètiques.\n“¿Com es pot lluitar contra el canvi climàtic quan un té empreses del petroli?”, li va etzibar un eurodiputat britànic. “Vostè no sembla la persona adequada per la seva proximitat a la indústria del petroli”, li va dir un holandès. I així un bon nombre de diputats, que li van tirar en cara que s’hagi desprès “precipitadament” de les accions de les empreses i les hagi posat en mans del seu cunyat. De fet, el popular va admetre que va vendre les accions i va deixar els càrrecs directius l’endemà de ser nomenat candidat a comissari de l’Energia. “Jo no he fet res malament, no sabia que em nomenarien comissari d’Energia”, es va justificar Cañete.\nEl cunyat, protagonista\nLa pressió de l’Eurocambra sobre Cañete era evident. El candidat es va negar a respondre -fins a sis vegades- a la pregunta sobre si el seu cunyat i mà dreta en els negocis continuava al capdavant de les empreses. La seva negativa a respondre i l’afirmació que la seva família “directa” -en referència a la seva dona i al seu fill- s’ha desvinculat del tot de les dues empreses posen en evidència que Cañete només s’ha desprès en aparença de les accions. Les empreses continuen a la família, ara dirigides per Miguel Domecq, germà de la seva dona, Micaela Domecq. “¿Que no considera el seu cunyat família?”, li va preguntar incrèdul un altre eurodiputat.\n“No hi ha dubtes que no tinc conflicte d’interessos. Es tracta d’empreses petites i ho vull aclarir: he venut totes les meves accions i la meva dona i el meu fill han renunciat al consell d’administració”, va dir Cañete, nerviós, en un intent de tancar el tema. Però els eurodiputats -tots menys els populars- hi insistien i el futur comissari d’Energia va acabar mofant-se de les preguntes. “Veig que jo era el propietari de les accions més famoses d’Europa”, va dir. També va prometre transparència i va explicar que publicarà a la seva web totes les reunions que mantindrà com a comissari.\nDisculpes pel sexisme\nEn l’altra qüestió que havia creat polèmica, les seves declaracions sexistes, va ser més intel·ligent. Cañete va començar la seva intervenció demanant disculpes i admetent l’error. “Ho sento. Vaig fer un comentari desafortunat però crec fermament en la igualtat entre homes i dones”, va dir. Després va explicar que el seu cap de gabinet serà una dona i que en el seu equip hi haurà paritat entre homes i dones. En el llenguatge que va utilitzar també va tenir cura d’utilitzar les fórmules en femení i masculí per adreçar-se als eurodiputats.\nMalgrat el possible conflicte d’interessos que pot tenir Cañete, l’encara eurodiputat popular va defensar amb fermesa la seva capacitat de gestionar l’energia i la lluita contra el canvi climàtic a escala europea. “Tinc l’entusiasme i la voluntat de gestionar aquestes polítiques, i crec en el canvi climàtic”, va assegurar. Alguns eurodiputats, sobretot Iratxe García, socialista, i Paloma López, d’Esquerra Unida, van retreure a Cañete les polítiques del govern espanyol contra el medi ambient i el canvi climàtic, com la reducció de les subvencions a les energies renovables, la llum verda a les prospeccions petrolieres i la llei de costes. Però a l’exministre d’Aznar no li va tremolar la veu durant les respostes i en va sortir airós.\nEntre les prioritats que va enumerar el futur comissari destaca la seguretat energètica. En plena guerra comercial entre Brussel·les i Rússia, l’objectiu d’Arias Cañete -en línia amb les polítiques de l’actual executiu comunitari-és diversificar les fonts de subministrament de gas i petroli. També es va comprometre a impulsar els objectius de reducció de gasos contaminants, tot i que la UE ha afluixat en els últims anys coincidint amb la crisi econòmica.\nAra els eurodiputats de les comissions parlamentàries han de decidir si donen l’aprovat a Cañete. Avui hi haurà una primera reunió dels caps de files dels grups parlamentaris. Fonts parlamentàries asseguren que el grup de l’Esquerra Unitària i el dels Verds forçaran una votació de tots els eurodiputats de les comissions d’Energia i de Medi Ambient. Pels ecologistes, la intervenció de Cañete ha deixat “serioses preocupacions”, especialment perquè no ha quedat acreditat que no hi hagi un conflicte d’interessos.\nEncara no hi ha data per a la votació però Cañete té moltes probabilitats de rebre el vistiplau. Sobretot perquè socialistes i populars tenen un pacte de no agressió per donar l’aprovat als comissaris, cosa que facilitarà les coses a l’espanyol. Ahir a la nit els socialistes europeus es reunien per valorar les audiències i acabar de decidir el sentit del seu vot en els casos polèmics, com el d’Arias Cañete.\nSegons fonts dels socialdemòcrates, és poc probable que suspenguin Cañete, però podrien forçar un canvi de cartera per evitar el conflicte d’interessos de l’exministre, que després de l’audiència d’ahir no va quedar resolt. Un altre aspirant a comissari, el britànic Jonathan Hill, haurà de repetir el seu examen de Serveis Financers perquè en el primer no ha convençut els diputats. El Parlament Europeu, que té el dret de veto de la nova Comissió Europea, té previst aprovar en sessió plenària el 22 d’octubre l’executiu de Juncker.


Inscripcions al campionat de Futbol Sala Institut Cendrassos\nQui estigui interessat a participar al campionat de Futbol Sala del centre cal que s'apunti mitjançant el següent formulari, o via tradicional per la bústia del gimnàs. INSCRIPCIONS FINS EL 28 DE SEEMBRE!!!\nReunió INFORMATIVA EL PROPER 26/09 AL PRIMER PATI AL GIMNÀS\nNormativa campionats de Futbol Sala\nHi ha dos categories, una de 1r i 2n i una open (poden participar tots els alumnes del centre).\nEls alumnes de 1r i 2n ESO podran escollir participar aquesta categoria de 1r i 2n o a la open.\nComponents dels equips:\nJugaran 5 jugadors per equip encara que els equips poden tenir més jugadors i realitzar canvis.\nTots els jugadors de l’equip cal que estiguin inscrits com a mínim el dia anterior al partit.\nDurada dels partits:\nEls partits es faran al pati gran durant els dos patis de dilluns i divendres. Cal revisar el calendari a la web del centre. Hi haurà un partit a cada pati.\nSi la pista està molt molla, està plovent o les condicions climàtiques no són bones, no es jugarà.\nNorma de la superioritat: només per la categoria de 1r i 2n\nSempre que hi hagi un equip que tingui algun jugador de segon que jugui contra un equip que tingui tots els jugadors de primer, el de primer disposarà d’una avantatge numèrica d’un jugador durant 5 minuts.\nL’equip de primer decidirà quan utilitza aquesta avantatge. Que serà al principi del partit o al final. Cal que siguin 5 minuts seguits.\nEls canvis de jugadors són com els d’handbol, primer ha de sortir del camp el jugador de camp i després ha d’entrar el recanvi.\nSi s’incompleix la norma hi haurà targeta groga, si s’acumulen 2 targetes grogues es sancionarà l’equip amb dos minuts amb un jugador menys.\nDiferències amb el futbol federat:\nNo existeix la norma de “cuerpo” o “contrapeso”. No hi ha càrrega.\nSi algú ho fa servir serà sancionat amb falta.\nSi algú, a més, fa servir els colzes es sancionarà amb tarja groga.\nNo es sanciona la sessió al porter, es pot passar al porter sense problema, i la pot agafar amb les mans.\nEl servei de banda es farà sempre amb els peus.\nEn el suposat cas que es consideri que un equip està perdent temps es pot sancionar amb la pèrdua de la possessió de la pilota o amb una tarja groga a l’equip, si es fa de manera continuada.\nEn cas que els equips no puguin jugar (exàmens, excursions o xerrades, lesions…) ho han de preveure els mateixos components de l’equip i avisar amb antelació per avançar algun altre partit, sinó ho fan, se’ls donarà el partit per perdut.\nEl primer equip que tingui 5 jugadors per jugar actua com a local: sempre portarà peto, farà el servei inicial i triarà camp.\nEl calendari estarà publicat al web del centre: cada dia es farà un partit (sempre i quan el temps ho permeti) seguint l'ordre establert en el calendari.\nTambé hi haurà un calendari provisional als plafons informatius de la dinamització de patis al gimnàs i al suro de davant el pati petit.\nJugador 1 i capità, nom, cognom i curs *\nJugador 2, nom, cognom i curs *\nJugador 3 nom, cognom i curs *\nJugador 4 nom, cognom i curs *\nJugador 5 nom, cognom i curs *\nJugador 6 nom, cognom i curs\nJugador 7 nom, cognom i curs\nJugador 8 nom, cognom i curs\nJugador 9 nom, cognom i curs\nCampiomat de 1r i 2n\nCampionat Open (Qualsevol curs)


Set 2 taps silicona cervesa i refresc | Gadgets & Cuina\nSet de 2 pràctics taps en silicona per ampolles de cervesa i refresc. La seva forma i disseny els proporciona la capacitat de retenir les bombolles durant un temps limitat però efectiu.\nVerd / negre\nRosa / Negre\nBurdeos / Negre\n*AVÍS PER A COMPRES PER INTERNET: Sota un mateix codi es venen 3 combinacions de colors diferents. Si vols algun color en concret recomanem que ho notifiquis a l'hora de realitzar la comanda.\nSet 2 taps silicona cervesa i refresc?


Walkie lliura la màquina exclusiva JCB 60 aniversari - Arquitectura i Construcció\nAquest article ha estat escrit originalment en castellà. L'hem traduït automàticament per a la vostra comoditat. Tot i que hem fet esforços raonables per a aconseguir una traducció precisa, cap traducció automática és perfecta ni tampoc pretén substituir-ne una d'humana. El text original de l'article en castellà podeu veure'l a Walkia entrega la máquina exclusiva JCB 60 aniversario\nEs tracta de l'única màquina commemorativa del 60 aniversari disponible a Espanya.\nWalkie ha lliurat a l'empresa retrotreure del Casar, a Guadalajara, l'única i exclusiva màquina fabricada en commemoració del 60 aniversari de JCB disponible a Espanya. Amb motiu d'aquest aniversari JCB va decidir treure una sèrie limitada de 60 retrocarregadora exclusives, equipades amb els útimos avenços, i retrotreure comptarà amb una d'elles.\nTots aquests esdeveniments s'engloben dins de les celebracions de l'aniversari de la companyia, que va ser fundada l'any 1945 per Joseph Cyril Bamford, pare de l'actual president de la companyia. Les\nmàquines lliurades disposen d'unes plaques numerades i signades pel president i propietari de la companyia Anthony Bamford acreditant l'exclusivitat de la màquina.\nCom a característiques generals de la màquina cal destacar el motor de 100 HP turbo, la caixa de canvis semiautomàtica de 6 velocitats (Autoshift), l'eix posterior de patinatge limitat, l'aire condicionat, seient de suspensió i reposacaps, etc.


Josep Colomer deixarà la presidència de la Cambra de Comerç\nJosep Colomer deixarà la presidència de la Cambra de Comerç\nJosep Colomer, president de la Cambra de Comerç, Indústria i Navegació de Palamós\nJosep Colomer consumeix els seus últims mesos com a president de la Cambra de Comerç, Indústria i Navegació de Palamós. Després de deu anys en el càrrec, no es presentarà a la reelecció en el procés electoral que començarà a finals del mes vinent. Josep Colomer i Trias va ser elegit president de la Cambra de Comerç, Indústria i Navegació de Palamós l'any 1996. El seu equip va entrar a meitat de mandat i, posteriorment, n'ha completat dos més. Ara, considera que és el moment adequat per donar el relleu.\nCITA JOSEP COLOMER 1\nColomer ha passat avui revista als deu anys de mandat al front de la Cambra de Comerç de Palamós. Ha destacat la influència que ha tingut l'entitat en la millora d'infraestructures. En aquest sentit, s'ha referit a l'autovia Palamós-Palafrugell, al vial del port de Palamós i, en general, a la potenciació de l'activitat portuària. En aquest tema, destaca la inversió que ha compromès la Generalitat per fer una terminal de passatgers. Paral·lelament, però, reconeix que ha estat una decepció no poder establir una línia marítima regular entre Palamós i les Illes Balears. També assenyala com a assignatura pendent l'establiment d'un Punt d'Inspecció Fronterera al port.\nAra mateix, quasi el 60 per cent de l'activitat econòmica de la demarcació de la Cambra de Palamós està relacionada amb el sector dels serveis. La construcció i la indústria es reparteixen a parts iguals la resta. Segons Josep Colomer, cal treballar per una activitat econòmica el més diversa possible.\nCITA JOSEP COLOMER 2\nDe moment, el que encara no està clar és quin serà el nou equip que governarà la Cambra de Palamós a partir de l'estiu. A finals de febrer està previst que es presentin les candidatures, iniciant un llarg procés que culminarà a principis de juliol amb la constitució del nou ple de la Cambra.\nJosep Colomer 2\nJosep Colomer 1